als_Latn dik_Latn sag_Latn
Partizanët nuk dorëzoheshin në luftë, por në futboll ndodh edhe që dorëzohen. Nuk mund të quhet ndryshe përveçse një dorëzim ai ndaj Laçit në Kupë, madje një dorëzim i parlajmëruar…
“Objektivi është kampionati dhe kupa nuk më intereson shumë. Nëse eleminohemi nga Kupa nuk ka asnjë problem sepse kjo është strategjia jonë.”
Ishte kjo deklarata e Duros pas fitores 2-0 në ndeshjen e parë dhe nga fjalët te veprat, Partizani u paraqit me një formacion të rinjsh në sfidën e kthimit. Edhe një element cilësor si Mazrekaj nuk mundi ta përballonte ngarkesën fizike, duke u larguar nga fusha i dëmtuar që në pjesën e parë. Porta e Partizanit u kthye në tabelë qitjeje që në fillim të sfidës, por Xhika dhe shënjestra e gabuar e kurbinasve bënë që skuadrat të shkonin në dhomat e zhveshjes në barazim 0-0.
Në pjesën e dytë takimi mund të zhbllokohej vetëm me 11-metërsh, edhe pse në penalltinë e parë të shkaktuar nga Muskaj, Cetkovic do të godiste shtyllën. Dy minuta më pas, sërish Muskaj shkaktoi ndërhyrje të parregullt në zonë, duke u detyruar të dilte nga loja me të kuqe pas dy të verdhave. Këtë radhë barrën e rëndë nga pika e bardhë e mori përsipër Xhejms, që bëri me të thjeshtën me një goditje qëndrore, pasi Xhika si në rastin e parë, u hodh nga e djathta.
Mbrojtja e Partizanit thuajse nuk ekzistonte në minutat në vazhdim, derisa Meto, në minutën e 79 me portën e boshatisur, realizoi me shumë lehtësi golin e dytë. Në minutat shtesë Laci humbi të tjera raste flagrante, por ky takim ishte i destinuar të zgjaste 120 minuta. Madje kualifikimi i paralajmëruar i Lacit erdhi në minutën e fundit shtesë me finalizimin e Cetkovic, duke i shpëtuar të dyja skuadrat nga impenjimi për të goditur 11-metërshat. Partizani ka humbur jo thjesht kualifikimin, ndoshta ka fituar ndonjë aleancë edhe pse Duro para pak kohësh ishte kundër tyre.
als_Latn als_Latn als_Latn als_Latn als_Latn